EkBass/fiwiki-20250220-pages-articles huggingface dataset:
Ivan Fomin

Ivan Aleksandrovitš Fomin (, 3. helmikuuta (J: 22. tammikuuta) 1872 Orjol – 12. kesäkuuta 1936 Moskova) oli venäläinen ja neuvostoliittolainen arkkitehti. Ivan Fomin syntyi postivirkailijan perheeseen. Hän kävi koulunsa Riiassa ja opiskeli matematiikkaa Moskovan yliopistossa. Vuonna 1894 Fomin pääsi opiskelemaan arkkitehtuuria Pietarin taideakatemiaan, josta hänet erotettiin vuonna 1897 opiskelijalevottomuuksien takia. Sen jälkeen hän työskenteli Lev Kekuševin ja Fjodor Šehtelin apulaisena Moskovassa. Vuosina 1905–1909 Fomin opiskeli jälleen taideakatemiassa Léon Benois’n johdolla. Vuonna 1915 hänet valittiin taideakatemian akateemikoksi.Lisovski, 2008, s. 109, 120–123, 143, 162, 312 Fominin varhaistuotannossa on jugendin vaikutteita. 1910-luvulla hänestä tuli venäläisen uusklassismin tärkein teoreetikko. Hänen merkittävimpiä uusklassistisia töitään ovat Polovtsovin huvila (1911–1913) ja Abamelek-Lazarevin talo (1912–1914) Pietarissa. Monet suurista rakennussuunnitelmista (esim. ”Novyi Peterburg” Pietarin Alaissaarella) jäivät toteutumattaLisovski, 2008, s. 286–309. Fominin Imatralle suunnittelema ruhtinas Obolenskin barokkityylinen huvila (1910–1912)Lisovski, 2008, s. 225–227 on myöhemmin uudelleenrakennettu. Arkkitehdin käsialaa oli myös Raivolan lähellä sijainneen Marijoen kartanon ortodoksinen kirkko (1912–1913)Lisovski, 2008, s. 309–310. Vuodesta 1918 lähtien Fomin toimi arkkitehtuurin opettajana ja Pietarin kaupunkisuunnitteluneuvoston työpajan johtajana. Hänet tunnetaan vallankumousromantiikkaa heijastavan ”proletaarisen klassismin” kehittäjänä. Vallankumouksen jälkeisissä sekasortoisissa oloissa Fominin ja hänen oppilaittensa rakennussuunnitelmat jäivät lähes poikkeuksetta vaille toteutusta. Vuonna 1920 arkkitehti suunnitteli Mars-kentän puistoalueen.Lisovski, 2008, s. 328–369 1920- ja 1930-lukujen vaihteessa Fomin pystytti joukon rakennuksia, joissa yksinkertaistetut klassistiset muodot yhtyvät konstruktivismin piirteisiin. Niistä merkittävimpiä ovat Ivanovo- Voznesenskin polytekninen instituutti (1927) sekä Moskovaan rakennetut Dynamon rakennuskokonaisuus (1928–1931), Moskovan kaupunginneuvoston uusi rakennus (1929–1930) ja kulkulaitosten kansankomissariaatin rakennus (1931–1932). Vuonna 1929 Fomin erosi taideakatemian professorin virastav385–386, 397–402 ja siirtyi Moskovaan, jossa hän vuodesta 1933 lähtien johti yhtä Mossovetin arkkitehtuurityöpajoista. Fominin Moskovan-kauden töitä ovat Krasnyje Vorotan metroasema (1934–1935) sekä Stalinin ajan klassismia edustava Ukrainan SNT:n hallituksen talo Kiovassa (1936–1938, Pavel Abrosimovin viimeistelemä).Lisovski, 2008, s. 416, 441–448 Fominin oppilaita olivat muun muassa Aleksandr Gegello, Jevgeni Levinson, Vladimir Munts, Leonid Poljakov ja Mihail Minkus. Arkkitehti Igor Fomin on hänen poikansa. ==Lähteet== * ===Viitteet=== Luokka:Venäläiset arkkitehdit Luokka:Uusklassinen arkkitehtuuri Luokka:Vuonna 1872 syntyneet Luokka:Vuonna 1936 kuolleet
Saint Louisin katedraali

Saint Louisin katedraali () on vuonna 1890 valmistunut entinen roomalaiskatolinen katedraali Karthagossa Tunisiassa. Se ei ole enää jumalanpalveluskäytössä, mutta siellä pidetään musiikkikonsertteja. Konserttisalina sen nimi on L’Acropolium. Katedraalin arkkitehtuuri on omaperäinen yhdistelmä maurien, gotiikan ja bysantin tyylejä. Se oli omistettu ranskalaiselle kuninkaalle Ludvig IX Pyhälle, joka sai surmansa Karthagon rannalla vuonna 1270 kahdeksannen ristiretken aikana. == Lähteet == == Aiheesta muualla == Luokka:Karthago Luokka:Katedraalit Luokka:Tunisian kirkot Luokka:Kivikirkot
Andrea Castellan

Andrea ”Casty” Castellan (s. 23. huhtikuuta 1967 Gorizia) on italialainen Aku Ankka -sarjakuvien käsikirjoittaja. == Ura == Castellanin ensimmäinen Suomessa julkaistu sarja julkaistiin Aku Ankan taskukirjassa 311. Siitä lähtien hänen sarjojaan on julkaistu tasaisesti. Casty toimii myös piirtäjänä. Hän on käsikirjoittanut lähinnä Mikki Hiiri -sarjoja. Sarjat ovat joko Castyn itsensä tai toisten piirtäjien piirtämiä. == Lähteet == * * == Aiheesta muualla == * Casty Inducks-tietokannassa Luokka:Disneyn sarjakuvien tekijät Luokka:Italialaiset sarjakuvantekijät Luokka:Vuonna 1967 syntyneet Luokka:Elävät henkilöt
Harmaakari

Harmaakari () on saari Helsingin läntisessä ulkosaaristossa Lauttasaaren eteläpuolella. Harmaakarin pinta-ala on noin 1,1 hehtaaria, pituus 250 metriä ja leveys 50 metriä. Rantaviivaa sillä on noin 600 metriä. Saaren korkein kohta on noin viisi metriä merenpinnan yläpuolella. Harmaakarin omistaa Helsingin kaupunki. Harmaakari on suurimmaksi osaksi paljasta kalliota. Sen kallioperä on punaista graniittia. Saaren pohjoisosassa on painanne, jossa on irtainta maa-ainesta pienellä alalla. Painanteessa on kivikkoinen ruohikko, jonka laidalla on pieni allikko. Allikon rannalla on kapea ruovikkokaistale, jossa kasvaa muun muassa järviruokoa. == Lähteet == Luokka:Ulkosaaret
Koirapaasi

Koirapaasi () on puuton kalliosaari noin 1,5 kilometriä etelään Läntisestä Pihlajasaaresta. Koirapaaden omistaa Helsingin kaupunki. Koirapaasi on luonnonsuojelualue, jonne maihinnousu ja vesialueella liikkuminen on kielletty välillä 1.4.–16.8. ==Lähteet== ==Aiheesta muualla== Koirapaasi Helsingin luonnonsuojelualueiden esitteessä Luokka:Ulkosaaret
Elämä on juhla

Elämä on juhla on Samuli Putron albumi vuodelta 2009. Se sai hyviä arvosteluja ja nousi Suomen virallisen albumilistan ykköseksi. Albumin on tuottanut Jarkko Martikainen == Kappaleet == # # # # # # # # # # # # # # == Arvostelut == * Dome.fi: Dome.fi * Helsingin Sanomat: Nyt.fi * Rumba: positiivinenRumba * Soundi: Soundi == Katso myös == * Albumilistan ykköset vuonna 2009 == Lähteet == Luokka:Vuoden 2009 albumit Luokka:Samuli Putron albumit
Sisäinen eläin

Sisäinen eläin on Gebardi XXL:n albumi vuodelta 2009. Levyllä kuullaan big band -sovituksia useista suomalaisista kappaleista. Korkeimmillaan se ylsi Suomen virallisella albumilistalla sijalle 1 (26/2009). == Kappaleet == # # # # # # # # # # # # # # # == Katso myös == * Albumilistan ykköset vuonna 2009 == Aiheesta muualla == * Sisäinen eläin discogs.com -sivustolla == Lähteet == Luokka:Vuoden 2009 esikoisalbumit Luokka:Suomalaiset pop rock -albumit
Siuron linnavuori

Siuron linnavuori sijaitsee Nokialla Siuronkosken yläpuolella, Jokisenveden itärannalla.Vanhan Pirkkalan historia, s. 927 Linnan alueella ovat useita satoja metrejä pitkät kivivallit ja linnanportin luona on jäännöksiä korkeammasta kivivallista ja tornista. Kivivallin päällä on ollut puuvarustus. Arkeologi Hj. Appelgrenin tutkimuksien mukaan linnassa on myös asuttu. Linnavuoren kylän puoleisella laidalla, vallien lähellä on ollut kaivanto eli ns. kravi.Pirkkalan historia, s. 46–47 Siuron Linnavuoren aluetta on tutkittu arkeologisesti vuodesta 1882 alkaen, vuonna 1952 ja 2000-luvulla.http://vanha.hum.utu.fi/arkeologia/tutkimus/nokia/siurohistoria.htm Tutkimushistoria Linnavuoren kallioihin on louhittu sodan aikana Valtion Lentokonetehtaan Linnavuoren moottoritehtaan tiloja. Osa tehtaasta rakennettiin Linnavuoren viereen, ja tehtaan ympärille on kasvanut lentokoneteollisuuden työväen asuinalue, jota nimitetään Nokian Linnavuoreksi.Valmet, s. 29 == Lähteet == *Kaukovalta K. V. , Jaakkola K, Sorila Aug.: Pirkkalan historia, Pirkkalan kunta, Tampere, 1934 *Saarenheimo, Juhani: Vanhan Pirkkalan historia, Vanhan Pirkkalan historiatoimikunta, Tampere, 1974, ISBN 951-99036-1-5 *Toim. Salminen Yrjö, Haapio Erkki, Halonen Pentti, Helin Martti, Santamäki Lauri, Seppälä Toivo: Pirkanmaan lukemisto, Pirkanmaan maakuntaliitto, Tampere, 1970 *Björklund, Nils G.: Valmet - Asetehtaiden muuntuminen kansainväliseksi suuryhtiöksi, Gummerus, 1990, ISBN 952-90-2552-1 === Viitteet === Luokka:Suomen muinaislinnat Luokka:Nokian rakennukset ja rakennelmat Luokka:Nokian luonto Luokka:Pirkanmaan historia Luokka:Linnavuori (Nokia)
Mäntyharjun lasitehdas

Mäntyharjun Lasi Oy toimi Mäntyharjun kunnassa vuosina 1968–1971. Yhtiön perustivat Reijo Wihuri ja Pentti Wihuri. Yhtiön tuotteita olivat puristamalla tai puhaltamalla valmistetut käyttö- ja koriste-esineet, mm. kulhot, lautaset, maljakot, sokerikot ja kermakot, kynttilän­jalat, savuke­rasiat ja tuhka­kupit. Niiden suunnittelijoita olivat Pentti Sarpaneva, Matti Halme, Eero Rislakki, Helge Spring ja Tauno WirkkalaMäntyharjun lasi, yrityksen ilmoitus Avotakasta 1969, julkaistu 70-luvulta päivää -blogissa 20.8.2016.. Mäntyharjun Lasi Oy valmisti tuotteita sekä vientiin että kotimaan markkinoille. Yhtiö ei toimintansa aikana onnistunut tuottamaan voittoa ja sulautui vuonna 1971 Oy Wiima Ab:hen. ==Historiaa== Mäntyharjun Lasi Oy:n perustajat olivat toimitus­johtaja Reijo Wihuri (14 osaketta), toimitus­johtaja Pentti Wihuri (14 osaketta) ja Oy Wiima Ab (2 osaketta). Reijo Wihurista tuli lasiyhtiön hallituksen puheen­johtaja ja Pentti Wihurista toimitus­johtaja. Tehdas rakennettiin Mäntyharjun kunnan luovuttamalle tontille kolmisen kilometriä Mäntyharjun rautatieasemalta pohjoiseen. Kunta rakensi vuonna 1968 vuokra­rivitalon yhtiön työn­tekijöiden käyttöön. Tuotanto alkoi tehtaassa 4. kesäkuuta 1968. Yhtiö valmisti käyttö- ja koriste-esineitä puhallus- ja puristelasista. Työntekijöitä oli noin 70 ja toimihenkilöitä noin 15. Lasitehdas panosti alussa etenkin vientiin, joka kuitenkin alkoi pian hiipua hintojen kilpailu­kyvyttömyyden takia. Kotimaan myynnissä malliston suppeus ja kaupan ostajien varauksellisuus vaikeuttivat toimintaa. Yhtiö tuotti tappiota koko toimintansa ajan, ja vuonna 1971 ylimääräinen yhtiökokous päätti Mäntyharjun Lasi Oy:n sulautumisesta Oy Wiima Ab:hen. == Lähteet == * Jarmo Luoma-aho: Mäntyharjun Lasi Oy 1968-1971, Elinkeinoelämän keskusarkisto (klikkaus lataa doc-tiedoston) ===Viitteet=== Luokka:Entiset suomalaiset lasitehtaat Lasitehdas Luokka:Suomen teollisuushistoria Luokka:Wihuri
Yhdysvaltain sisäisen turvallisuuden ministeriö

Yhdysvaltain sisäisen turvallisuuden ministeriö (, lyh. DHS) on Yhdysvaltain hallinnon sisäisestä turvallisuudesta vastaava toimeenpano-osasto. Sisäisen turvallisuuden ministeriön toimialaan kuuluu muun muassa terrori-iskujen estäminen, elintärkeän infrastruktuurin ja tietoverkkojen suojaaminen, kaupankäynnin ja matkustamisen helpottaminen, luonnonkatastrofeihin reagoiminen ja jälleenrakentaminen, rajavalvonta sekä maahanmuuton sääntely. Ministeriö perustettiin Syyskuun 11. terroristi-iskujen jälkeen Homeland Security Act -lailla, joka hyväksyttiin 25. marraskuuta 2002, ja se aloitti toimintansa alkuvuodesta 2003. Ministeriön alaisuudessa on nykyisin yli 200 000 työntekijää, joten se on ministeriöistä kolmanneksi suurin. Sisäisen turvallisuuden ministeriön johtajana toimii Yhdysvaltain sisäisen turvallisuuden ministeri. ==Virastot== Ministeriön alaisuuteen kuuluvat seuraavat virastot (agency): * Kansalaisuus ja maahanmuuttopalvelu * Yhdysvaltain tulli- ja rajavartiolaitos * Maahanmuuton ja tullin lainvalvonta * Liikenneturvallisuus * Yhdysvaltain rannikkovartiosto * Yhdysvaltain salainen palvelu * Yhdysvaltain hätätilavirasto ==Kritiikki== ===Tehottomuus ja rahantuhlaus=== Sisäisen turvallisuuden ministeriöitä on kritisoitu laajasti sen kyseenalaisten toimintamenetelmien sekä tuhlailevan rahankäytön takia. Vuonna 2008 Yhdysvaltain kongressin alainen asiantuntijakomissio arvioi, että virasto oli käyttänyt perustamisensa jälkeen yli 15 miljardia dollaria epäonnistuneisiin sopimuksiin. ===Kirjesalaisuuden rikkominen=== Vuonna 2006 Kansasin yliopiston professori sai filippiiniläiseltä ystävältään kirjeen, joka oli avattu ja sinetöity uudestaan viraston teipillä. Kirjeen lähettäneellä henkilölle ei ollut islamistiterrorismiin liittyvää taustaa. Viraston edustaja sanoi myöhemmin, että ministeriöllä on oikeus rikkoa kirjesalaisuutta Yhdysvaltain rajat ylittävässä postiliikenteessä mikäli he kokevat sen tarpeelliseksi.http://www.msnbc.msn.com/id/10740935/ns/us_news- security/#.UDY9_cEaOSo ==Katso myös== *Luettelo tiedustelupalveluista == Lähteet == == Aiheesta muualla == *Homeland Security Sisäinen turvallisuus Sisäinen turvallisuus Luokka:Yhdysvaltain poliisitoimi
Saavutukset

Saavutukset () ovat videopelaamisessa käytetty termi erilaisille tavoitteille ja palkinnoille. PlayStation 3 -konsolissa näitä kutsutaan trophyiksi (trophies) ja Xbox 360 -konsolissa pelkästään tavoitteiksi (achievements). Pelitavoitteet ovat useasti yksittäisen pelin ulkoisia ja enemmänkin pelialustaan perustuvia. Tyypillisiä ovat pelikonsolien kuten Xbox ja Playstation peliverkkojen tai Steam-jakelualustan tunnuksiin sidotut pelitavoitteet. http://www.digra.org/wp-content/uploads/digital- library/11307.59151.pdf == Pelitavoitteiden idea == Pelitavoitteiden idea on tehdä pelille lisää kestoa ja mielenkiintoisuutta. Jotkut tavoitteet ovat suhteellisen helppoja ratkaista, joihin riittää esimerkiksi pelin tekijätietoihin tutustuminen tai tutoriaalitason pelaaminen. Toiset tavoitteet ovat taas erittäin haastavia, joiden suorittamiseen voi mennä pitkä aika. Sellaisia ovat mm. kaikkien tasojen suorittaminen vaikeimmalla tasolla tietyn aikarajan sisällä. Muutamat tavoitteista saattavat vaatia, että pelaaja suorittaa ensiksi jonkin toisen tavoitteen. Kun kaikki tavoitteet on suoritettu, usein käyttäjä palkitaan. PlayStation-konsolin trophy-tasot ovat pronssi, hopea, kulta, ja platina. Platina-trophyn saa useimmiten sitten, kun on saavuttanut pelin kaikki muut trophyt. == Synkronointi == PlayStation 3 synkronoi trophyt automaattisesti tasaisin väliajoin PlayStation Networkin kanssa, mikäli omistaa tunnuksen ko. palvelussa. Näin ystävät näkevät, mitä trophyjä käyttäjä on ansainnut ja mistä peleistä, ja voivat näin verrata omia saavutuksiaan. Näin pelitavoitteista syntyy sosiaalisia tavoitteita. == Katso myös == * PlayStation Network * Xbox Live * Steam ==Lähteet== Luokka:Videopelikulttuuri
Sarana

thumb|Sarana Sarana on kaksi kiinteää esinettä yhdistävä mekaaninen nivel. Saranassa liike on rajoitettu kiertyväksi laakerin tavoin, mutta saranoilla on yleensä rajallinen kiertokulma. Saranalla on yksi vapausaste. Saranoita on muiden muassa ovissa, ikkunoissa, luukuissa ja kansissa. ==Saranan voitelu== Saranassa voi olla rasvanippa voitelua varten. Saranan voi nostaa paikaltaan ja voidella.Saranassa voi olla liukupinta, jolloin voitelua ei tarvita erikseen. Vinkuva sarana ilmoittaa voitelun tarpeesta. Voideltuna saranan kulumapinnat kestävät pidempään. Veneen airojen saranoita voi voidella upottamalla hankaimen järveen tai kastelemalla muuten. Tämä on käytännössä koettu. Kiinteitä voiteluaineita voi käyttää myös, esimerkiksi kynttilää. Parafiini ja tali voitelevat, eivät haihdu, kuten suihkeet. == Lähteet == ==Erilaisia saranoita== *Nostosarana *Laakerisarana *Pianosarana Luokka:Ovet Luokka:Kiinnitystarvikkeet Luokka:Tekniikka
Synti (vuoden 1936 elokuva)

Synti (alkup. La Garçonne) on vuonna 1936 valmistunut ranskalainen elokuva. Elokuvan ohjasi Jean de Limur. Elokuva kertoo ranskalaisesta naisesta, joka lähtee kotoaan, koska hänen vanhempansa yrittävät pakottaa hänet naimisiin miehen kanssa, josta hän ei pidä. Édith Piaf teki elokuvassa ensiesiintymisensä. Elokuva perustuu Victor Margueritten saman nimiseen romaaniin joka julkaistiin vuonna 1922. Se sai välittömästi ilmestymisensä jälkeen Ranskassa murskakritiikin. Armand Du Plessy teki siitä kuitenkin jo seuraavana vuonna mykkäelokuvaversion joka joutui sensuurin kohteeksi, ja se vedettiin pian pois elokuvateattereista. Kolmentoista vuoden kuluttua teki tuottaja Albert Dieudonné romaanin pohjalta uuden käsikirjoituksen, josta elokuvan ohjasi Jean de Limur. Elokuvassa oli lievennetty kaikista rankimpia kohtia, mutta siinä on kohtauksia joissa harrastetaan lesboseksiä, orgioita ja huumeiden käyttöä. Vaikka asenteet olivat lieventyneet 1920-luvun alusta, herätti elokuva kohua minkä johdosta se oli kaupallinen menestys. == Näyttelijät == Lähde: == Lähteet == == Aiheesta muualla == * * * Luokka:Ranskalaiset romaaneihin perustuvat elokuvat Luokka:Vuoden 1936 ranskalaiset elokuvat
Antonio Vacca

Antonio Vacca (8. elokuuta 1934 – 22. joulukuuta 2020) oli italialainen roomalaiskatolinen piispa. Hänet vihittiin papiksi 28. heinäkuuta 1957 ja nimitettiin Alghero-Bosan hiippakunnan piispaksi 18. helmikuuta 1993. Piispaksi vihkiminen seurasi 21. maaliskuuta 1993. Pääkonsekraattorina toimi Ottorino Pietro Alberti, jota avustivat Pier Giuliano Tiddia ja Giovanni Cogoni.Catholic-Hierarchy.org: Bishop Antonio Vacca Vacca nimitettiin 31. toukokuuta 2004 Sassarin apostoliseksi hallitsijaksi. Hän erosi tästä tehtävästä 14. syyskuuta 2004 ja Alghero-Bosan piispan tehtävistä 29. syyskuuta 2006. == Lähteet == Luokka:Italialaiset piispat Luokka:Katoliset piispat Luokka:Vuonna 1934 syntyneet Luokka:Vuonna 2020 kuolleet
Latvajärvi (Rovaniemi)

Latvajärvi on Kemijoen vesistöön kuuluva järvi Norvajärven kylässä Rovaniemellä. Se sijaitsee noin 17 kilometrin etäisyydellä kaupungista. Latvajärvi laskee kaakkoispäästään Latvajokeen ja edelleen Toramojärveen. == Lähteet == Luokka:Rovaniemen järvet Luokka:Raudanjoen valuma-alue
Aati

Aati on suomalainen miehen etunimi. Vuoden 2021 loppuun mennessä nimi Aati on annettu 606 henkilölleNimipalvelu. == Tunnettuja Aateja == * Aati Ketonen, Suomen Eläkeläisten Puolueen entinen puheenjohtaja * Aati Marttinen, jalkapallomaalivahti == Lähteet == Luokka:Etunimet
Pietro Garlato

Pietro Garlato (10. tammikuuta 1928 Udine – 29. huhtikuuta 2013) oli italialainen roomalaiskatolinen piispa. Hänet vihittiin papiksi 1. heinäkuuta 1951 ja nimitettiin Palestrinan piispaksi 2. huhtikuuta 1986. Piispaksi vihkiminen seurasi 19. huhtikuuta. Pääkonsekraattorina toimi Ugo Poletti, jota avustivat Ennio Appignanesi ja Plinio Pascoli.Catholic-Hierarchy.org: Bishop Pietro Garlato Garlato sai 30. joulukuuta 1991 nimityksen Tivolin piispaksi. Hän jäi eläkkeelle 5. heinäkuuta 2003. == Lähteet == Luokka:Italialaiset piispat Luokka:Katoliset piispat Luokka:Vuonna 1928 syntyneet Luokka:Vuonna 2013 kuolleet
Big Boi and Dre Present... Outkast

__NOTOC__ Big Boi and Dre Present...OutKast on yhdysvaltalaisen OutKast- yhtyeen vuoteen 2013 mennessä ainoa kokoelma-albumi, joka julkaistiin 4. joulukuuta 2001. Albumi myi Yhdysvalloissa platinalevyn arvoisesti, ja Billboard 200 -listalla se nousi parhaimmillaan 18. sijalle. Albumilla julkaistiin kolme uutta kappaletta, ja useista vanhoista kappaleista julkaistiin muokattuja versioita. == Kappaleet == # # # # # # # # # # # # # # # # == Arvostelut == * AllMusic: AllMusic review == Lähteet == Luokka:Vuoden 2001 kokoelma-albumit Luokka:OutKastin albumit
Greatest Hits (Amy Diamond)

Greatest Hits on ruotsalaislaulaja Amy Diamondin kokoelmalevy vuodelta 2010. Uusia kappaleita levyllä ovat Only You, Perfect, True Colors ja Ready to Fly. == Kappaleet == # # # # # # # # # # # # # # # # # # # # == Aiheesta muualla == * Greatest Hits discogs.com -sivustolla == Lähteet == Luokka:Vuoden 2010 kokoelma-albumit Luokka:Amy Deasismontin albumit
Idlewild

Idlewild on yhdysvaltalaisen OutKast-yhtyeen samannimiseen elokuvaan linkittyvä studio-/soundtrack-albumi, joka julkaistiin 22. elokuuta 2006. Albumi myi Yhdysvalloissa platinalevyn arvoisesti,http://riaa.com/goldandplatinumdata.php?resultpage=1&table;=SEARCH_RESULTS&action;=&title;=Idlewild&artist;=&format;=&debutLP;=&category;=&sex;=&releaseDate;=&requestNo;=&type;=&level;=&label;=&company;=&certificationDate;=&awardDescription;=&catalogNo;=&aSex;=&rec;_id=&charField;=&gold;=&platinum;=&multiPlat;=&level2;=&certDate;=&album;=&id;=&after;=&before;=&startMonth;=1&endMonth;=1&startYear;=1958&endYear;=2010&sort;=Artist&perPage;=25 ja Billboard 200 -listalla se nousi parhaimmillaan toiselle sijalle.http://www.billboard.com/album/outkast/idlewild- soundtrack/749024#/artist/outkast/chart-history/92368?f=305&g;=Albums Kanadassa Idlewildille myönnettiin kultalevy, ja Suomessa albumi ylsi parhaimmillaan 20:nneksi.http://acharts.us/album/15378 Albumilta julkaistiin viisi singleä. == Kappaleet == # # # # # # # # # # # # # # # # # # # # # # # # # == Lähteet == == Aiheesta muualla == * Albumi allmusic.com:issa Luokka:Vuoden 2006 soundtrackit Luokka:OutKastin albumit Luokka:Hip hop -soundtrackit
More Monsters and Sprites

More Monsters and Sprites on yhdysvaltalaisen elektronista musiikkia tekevän Skrillexin kolmas EP julkaisu. Se julkaistiin 7. kesäkuuta 2011. == Kappaleet == # # # # # # # == Arvostelut == * Allmusic: Allmusic review == Lähteet == == Aiheesta muualla == * Luokka:Vuoden 2011 EP:t Luokka:Skrillexin albumit
Seppo Sanaksenaho

Seppo Sanaksenaho (5. toukokuuta 1938 Oulu – 1. marraskuuta 2011 Vaasa) oli Vaasan kaupunginjohtaja ja kaupunkineuvos.Heikki Koskinen, Jalankulun ja pyöräilyn edistäjä, Kuolleet, Helsingin Sanomat 7.11.2011 sivu C 5 Sanaksenaho kirjoitti ylioppilaaksi Tornion yhteislyseosta ja opiskeli muun muassa Yhdysvalloissa. Hän työskenteli aluksi TVH:lla ja Helsingin kaupungilla. Sen jälkeen hän oli Porvoon apulaiskaupunginjohtaja, mutta siirtyi Vaasaan 1979, jossa hänestä tuli 1997 kaupunginjohtaja. Hän jäi eläkkeelle 2001. Sanaksenaho toimi luottamustehtävissä, muun muassa Vaasa Oy:n hallituksessa, ja hyödynsi niissä monipuolista asiantuntemustaan. Hän toimi Tansaniassa Vaasan ystävyyskaupungin Morogoron kehittämisessä. ==Lähteet== ==Aiheesta muualla== *Seppo Sanaksenaho on kuollut Yle.fi/Pohjanmaa Luokka:Vaasan pormestarit ja kaupunginjohtajat Luokka:Vuonna 1938 syntyneet Luokka:Vuonna 2011 kuolleet
Aino Henssen

Aino Henssen (12. huhtikuuta 1925 Elberfeld, Saksa – 29. elokuuta 2011 Marburg, Saksa) oli saksalainen jäkälätutkija ja professori. Henssen oli alallaan merkittävä tutkija. Hän väitteli Marburgin yliopistossa 1953 kasvifysiologiasta. Hän siirtyi kuitenkin pian Berliinin yliopistoon aktinobakteerien tutkijaksi, ja ollessaan tutkijavieraana Helsingin yliopistossa hän pian siirtyi jäkälien pariin, jotka olivat sittemmin hänen merkittävin tutkimuskohteensa. Hän oli Marburgin yliopiston kasvitieteen professori 1970–1990 ja kuvasi 150 uutta jäkälälajia. Tieteellisistä ansiostaan hän sai Acharius-mitalin. Henssen keräsi 40 000 näytteen laajuisen jäkäläkokoelman kiertäessään kenttätyössä eri puolilla maailmaa. Kokoelman hän testamenttasi Helsingin yliopistolle. Henssenin äiti oli suomalainen. Hänen isänsä oli Marburgin yliopiston kansanrunoustieteen professori Gottfried Henssen. Hän toimi kotimaassaan epävirallisena Suomen kulttuurilähettiläänä ja vieraili usein Suomessa. Hänen nimeämien kasvien, sienien ja jäkälien tieteellisen nimen perässä käytetään nimen jälkeen liitettävää auktorilyhennettä Henssen. == Lähteet == == Aiheesta muualla == * * Luokka:Vuonna 1925 syntyneet Luokka:Vuonna 2011 kuolleet Luokka:Saksalaiset professorit Luokka:Saksalaiset kasvitieteilijät Luokka:Saksalaiset sienitieteilijät Luokka:Saksansuomalaiset
Gottfried Henssen

Gottfried Henßen (16. toukokuuta 1889 Prummern, Saksa – 19. huhtikuuta 1976 Krefeld, Länsi-Saksa) oli saksalainen kansanrunoudentutkija. Hän oli vuonna 1936 perustetun Marburgissa toimivan Hauptstelle für deutsche Erzählforschung, nykyisin Zentralarchiv der deutschen Volkserzählungin ensimmäinen johtaja. Hän sai 1951 Philipps-Universität Marburgin kunniaprofessorin arvon.Geschichte des Zentralarchivs der deutschen Volkserzählung. Henssenin tytär oli jäkälätutkija Aino Henssen ja hänen puolisonsa suomalainen Toini Saraste.Teuvo Ahti, Heino Vänskä, Keräsi 40 000 jäkälänäytettä, Jäkälätutkija, Aino Henssen, Kuolleet, Helsingin Sanomat 7.11.2011 s. C 5 Artikkelin verkkoversio == Teokset (valikoima) == * Neue Sagen aus Berg und Mark. Vom Dönberg und Deilbach. Elberfeld, 1927 * Volk erzählt. Münsterländische Sagen, Märchen und Schwänke. Münster 1935, 3. Aufl 1983, 408 S. * In de Uhlenflucht. Plattdeutsche Schwänke und Märchen aus Westfalen. Holzschnitte von W. Mallek. Münster 1939, 3. Aufl 1952 * Sagen, Märchen und Schwänke des Jülicher Landes. Bonn, 1955 * Bergische Märchen und Sagen. Volkserzählungen. Münster, 1961 ==Lähteet== == Kirjallisuutta== * Karl Meisen: Gottfried Henßen 65 Jahre alt. In: Rheinisch- westfälische Zeitschrift für Volkskunde. Bd. 1, 1954, S. 127 Luokka:Saksalaiset folkloristit Luokka:Saksalaiset professorit Luokka:Vuonna 1889 syntyneet Luokka:Vuonna 1976 kuolleet
Panssariahvenet

Panssariahvenet (Dinopercidae) on ahvenkaloihin kuuluva kalaheimo. Heimon lajeja tavataan Intian valtamerestä. ==Lajit ja anatomia== Panssariahventen heimoon kuuluu kaksi lajia kahdessa suvussa. Lajit ovat panssariahven (Dinoperca petersi) ja Centrarchops chapini. Aikaisemmin niitä pidettiin meriahveniin (Serranidae) kuuluvina, mutta ne eroavat niistä pään luiden ja suuren uimarakkonsa perusteella. Ruumiinmuodoltaan panssariahvenet ovat litteähköjä ja selkäevä on melko korkea. Hampaat ovat panssariahvenilla melko pienet ja alaleuka työntyy yläleukaa pidemmälle. Silmät ovat kaloilla kookkaat. Panssariahvenet voivat saavuttaa noin 75 cm:n pituuden. ==Levinneisyys ja elinympäristö== Panssariahvenia tavataan Atlantista Angolan rannikolta ja Intian valtamerestä Afrikan itärannikolla. Lajien elinympäristöä ovat matalat vedet, kivikkoiset riutat ja luolat. Panssariahvenet ovat hyviä ruokakaloja ja myös suosittuja urheilukalastuksen kohteita. ==Lähteet== Luokka:Välskärikalat
Major League Baseball -kausi 1902

Major League Baseball -kausi 1902 käsitti kaksi nykyistä suurliigaa: American League ja National League. Liigojen välisiä otteluita ei pelattu. Nykyinen New York Yankees -nimellä tunnettu seura pelasi viimeisen kautensa nimellä Baltimore Orioles, vuonna 1903 se käytti nimeä New York Highlanders. Vastaavasti nykyisin Baltimore Orioles -nimeä käyttävä seura esiintyi ensimmäisen kerran nimellä St. Louis Browns oltuaan aikaisemmin Milwaukee Brewers. Entinen Chicago Orphans esiintyi ensimmäisen kerran nimellä Cubs, joka on tästä lähtien ollut seuran nimenä. Liigamestareiksi pelasivat Philadelphia (nykyisin Oakland) Athletics ja Pittsburgh (vuoteen 1911 saakka Pittsburg) Pirates. ==Sarjataulukot== American League American League American League American League American League American League Sija Joukkue Voitot Tappiot Tasan Voittosuhde GB 1\. Philadelphia Athletics 83 53 1 .610 \-- 2\. St. Louis Browns 78 58 4 .574 5.0 3\. Boston Americans 77 60 1 .562 6.5 4\. Chicago White Stockings 74 60 4 .552 8.0 5\. Cleveland Broncos 69 67 1 .507 14.0 6\. Washington Senators 61 75 2 .449 22.0 7\. Detroit Tigers 52 83 2 .385 30.5 8\. Baltimore Orioles 50 88 3 .362 34.0 National League National League National League National League National League National League Sija Joukkue Voitot Tappiot Tasan Voittosuhde GB 1\. Pittsburg Pirates 103 36 3 .741 \-- 2\. Brooklyn Superbas 75 63 3 .593 27.5 3\. Boston Beaneaters 73 64 5 .581 29.0 4\. Cincinnati Reds 70 70 1 .500 33.5 5\. Chicago Cubs 68 69 4 .496 34.0 6\. St. Louis Cardinals 56 78 6 .418 44.5 7\. Philadelphia Phillies 56 81 1 .409 46.0 8\. New York Giants 48 88 3 .353 53.5 ==Aiheesta muualla== * Baseball almanakka - American League 1902 * Baseball almanakka - National League 1902 Luokka:Major League Baseball -kaudet Luokka:Vuoden 1902 urheilu
Ankarstierna

Ankarstierna (myös Anckarstierna) oli Ruotsin ritarihuoneeseen kirjoitettu aatelissuku numero 1142, 1143 ja vapaaherrallinen suku numero 96.Anrep, s. 64Suku on lähtöisin Zeelannista, mistä Didrik Thijsen muutti Ruotsiin 1644 ja tuli laivaston kapteeniksi. Hän kuoli Kööpenhaminan piirityksessä 1658. Hänen kolme poikaansa etenivat laivastossa korkeisiin virkoihin ja heidät kukin aateloitiin. Anrep, s. 63 ==Suvun jäseniä== *Cornelius Ankarstierna (1655-1714), ruotsalainen amiraali ==Lähteet== * ===Viitteet=== Luokka:Ruotsin aateli
Valdainkarjalaiset

Valdainkarjalaiset olivat Valdain ylängöllä nykyisellä Novgorodin alueella asunut karjalaisryhmä. Alkuperältään he olivat 1600-luvulla Venäjälle paenneiden Käkisalmen läänin asukkaiden jälkeläisiä. Paikallinen varsinaiskarjalan murre oli lähellä tverinkarjalaisten kielimuotoa. Novgorodin seudulla karjalaisia asettui varsinkin Valdain lähellä sijainneen Iverskin luostarin maille. Vuonna 1661 luostarin mailta mainitaan 22 karjalaista kylää. Myöhemmin osa luostareiden ja tilanherrojen talonpojista pakeni verohelpotusten toivossa valtion omistamille maille. 1800-luvun puolivälissä Novgorodin läänissä laskettiin olleen 27 076 karjalaista, joista suurin osa asui noin 90 kylässä Valdain kihlakunnassa ja sen lähiseuduilla Borovitšin, Demjanskin ja Kresttsyn kihlakunnissa. Valdain kihlakunnan Ivantejevon, Jedrovon, Novotroitsyn ja Zimogorjen volosteissa sekä Demjanskin kihlakunnan Robežin volostissa karjalaiset muodostivat suurimman osan väestöstä. Vanhauskoisiin tihvinänkarjalaisiin verrattuna hajallaan asuneet valdainkarjalaiset venäläistyivät varsin nopeasti. Jo 1850-luvulla monet heistä olivat kaksikielisiä, ja esimerkiksi Mstajoen varrella lapset puhuivat enää harvoin karjalaa. Vuoden 1897 väestönlaskennan mukaan Novgorodin läänissä oli 9 980 karjalaa äidinkielenään puhuvaa. Heistä 5 808 asui Valdain, 1371 Tihvinän, 1076 Borovitšin, 571 Belozerskin, 525 Demjanskin ja 424 Kresttsyn kihlakunnissa. Vuoden 1926 väestönlaskennan mukaan karjalaisia oli Novgorodin läänissä yhteensä 858 henkeä, joista Valdain kihlakunnassa 494, Demjanskin 274, Borovitšin 47 ja Malaja Višeran kihlakunnassa 23. Todellisuudessa heidän määränsä lienee ollut jonkin verran suurempi. Vuonna 1911 karjalaa puhuttiin vielä 62:ssa Valdain seudun kylässä, tosin osassa niistä lapset eivät enää osanneet kieltä. Suomalaisista kielen- ja kansanperinteen tutkijoista valdainkarjalaisten luona kävivät V. R. Petrelius vuonna 1892, Väinö Salminen vuonna 1906 ja Juho Kujola vuonna 1910. Petrelius ja Salminen kirjoittivat muistiin kansanrunoja, satuja, arvoituksia ja lauluja. Kujola keräsi 1150 sanastomuistiinpanoa ja laati Valdain karjalaiskylien luettelon. Virolaiset kielentutkijat aloittivat Valdain karjalaismurteen tutkimisen Paul Aristen ja Paula Palmeosin johdolla 1950-luvun alussa. Tuolloin karjalaa puhuttiin vielä kahdessatoista Valdain eteläpuolella sijainneessa kylässä. Viimeiset valdainkarjalaiset asuivat 1980-luvulla nykyisen Jedrovon kunnan Markovon kylässä. ==Lähteet== Luokka:Karjalaiset (kansa) Luokka:Novgorodin alue
Anckarström

Anckarström on Ruotsin ritarihuoneeseen kirjoitettu aatelissuku numero 897. Suvun perustaja Claes Depken oli vuorikollegion asessori ja hänet aateloitiin nimellä Anckarströn vuonna 1676. Anrep, s. 65 Hänen poikapuolensa David Futtje aateloitiin samalla nimellä vuonna 1683. Tämän jälkeläisistä Jacob Johan vanhempi palveli ranskalaisissa joukoissa 1745 ja vuodesta 1750 Uudenmaan rykmentissä. Hänen poikansa Jacob Johan Anckarström murhasi kuningas Kustaa III:n.Anrep, s. 66 Hänen poikansa muutti sukunimeksi Löwenström.Anrep, s. 67 ==Lähteet== * ===Viitteet=== Luokka:Ruotsin aateli
Anckarsvärd

Anckarsvärd on Ruotsin ritarihuoneeseen kirjoitettu aatelissuku numero 2109, vapaaherrallinen suku numero 322 ja kreivillinen suku numero 116. Suku on lähtöisin Ranskasta, mistä Abraham Couchols muutti 1600-luvulla Ruotsiin. Anrep, s. 67 ==Suvun jäseniä== *Michael Anckarsvärd (1742–1835), sotilas ja Anjalan liiton jäsen. *Carl Henrik Anckarswärd (1782–1865), sotilas ja vuoden 1809 kapinallinen. ==Lähteet== * ===Viitteet=== Luokka:Ruotsin aateli
Zaida Sillantaka

Zaida Alie Sillantaka, o.s. Nästelin (21. elokuuta 1901 Laitila – 26. tammikuuta 1977 Raisio) oli suomalainen runoilija. == Teoksia == * Lähtöjuhla. Akateeminen kustannusliike, Helsinki 1960 * Siemen tänään, Akateeminen kustannusliike, Helsinki 1963 * Sain huilun : runoja. Kuva ja sana, Helsinki 1969 == Lähteet == * Luokka:Suomalaiset runoilijat Luokka:Vuonna 1901 syntyneet Luokka:Vuonna 1977 kuolleet
Anrep

Anrep on Ruotsin ritarihuoneeseen kirjoitettu aatelissuku numero 236. Suku on lähtöisin Liivinmaalta, missä Goswin Anrep mainitaan vuonna 1470. Anrep, s. 70 Tämän jälkeläinen Rainhold Anrep toimi Ruotsissa kuningas Kustaa II Aadolfin hovimarsalkkana ja tämän poika Gustaf (1616-1666) kohosi sotilasurallaan everstiksi ja aateloitiin vuonna 1635.Anrep, s. 71 Johan Gabriel Anrep (1712-1281) oli hovioikeuden neuvos ja asessori.Anrep, s. 74 ==Lähteet== * ===Viitteet=== Luokka:Ruotsin aateli Luokka:Baltian aateli
Major League Baseball -kausi 1901

Major League Baseball -kauden 1901 katsotaan käsittäneen ensimmäisen kerran nykyiset Major League Baseball liigat, National League ja American League, vaikka NL ei aluksi tunnustanutkaan tulokasta. American League julistautui ns. Major Leagueksi tammikuussa 1901 toimittuaan sitä ennen yhden kauden minor league -statuksella. Liigojen välisiä otteluita (World Series) ei järjestetty. ==Sarjataulukot== American League American League American League American League American League American League Sija Joukkue Voitot Tappiot Tasan Voittosuhde GB 1\. Chicago White Stockings 83 53 1 .610 \-- 2\. Boston Americans 79 57 2 .581 4.0 3\. Detroit Tigers 74 61 1 .548 8.5 4\. Philadelphia Athletics 74 62 1 .544 9.0 5\. Baltimore Orioles 68 65 2 .511 13.5 6\. Washington Senators 61 72 5 .459 20.5 7\. Cleveland Bluebirds 54 82 2 .397 29.0 8\. Milwaukee Brewers 48 89 2 .350 35.5 National League National League National League National League National League National League Sija Joukkue Voitot Tappiot Tasan Voittosuhde GB 1\. Pittsburg Pirates 90 49 1 .647 \-- 2\. Philadelphia Phillies 83 57 0 .593 7.5 3\. Brooklyn Superbas 79 57 1 .581 9.5 4\. St. Louis Cardinals 76 64 2 .543 14.5 5\. Boston Beaneaters 69 69 2 .500 20.5 6\. Chicago Orphans 53 86 1 .381 37.0 7\. New York Giants 52 85 4 .380 37.0 8\. Cincinnati Reds 52 87 3 .374 38.0 ==Aiheesta muualla== * Baseball almanakka - American League 1901 * Baseball almanakka - National League 1901 Luokka:Major League Baseball -kaudet Luokka:Vuoden 1901 urheilu
Elokuvien ikärajat Ruotsissa

Elokuvan ikäraja on luokitus, jolla elokuville määritellään ikärajat niiden sisällön arviointiin perustuen. Ruotsissa elokuvat voidaan merkitä lapsille sallituiksi () tai ne voidaan varustaa joko 7 tai 11 vuoden suositusikärajalla (kouluikäiset ja murrosikäiset), taikka sallia ainoastaan 15 vuotta täyttäneille (aikuiset). Elokuvien tarkastus siirtyi vuoden 2011 alusta uuden viranomaisen, Statens medierådin, alaisuuteen. Samalla tuli voimaan uusi laki elokuvien ikärajoista. Sen mukaan elokuvien, jotka on tarkoitettu näytettäväksi yleisissä kokoontumisissa tai tilaisuuksissa, joihin alle 15 vuotta täyttäneillä on pääsy, tulee olla tarkastettuja.Lag (2010:1882) om åldersgränser för film som ska visas offentligt Elokuvalle voidaan antaa 7, 11 tai 15 vuoden ikäraja, mikäli se arvioidaan haitalliseksi tätä alempaan ikätasoryhmään kuuluvien lasten tai nuorten hyvinvoinnille. Seitsemän vuotta täyttäneille sallittua näytöstä voi kuitenkin seurata alle 7-vuotias 18 vuotta täyttäneen seurassa. Vastaavasti 11 vuotta täyttäneille sallittua näytöstä voi seurata yhtätoista vuotta nuorempi, mutta seitsemän vuotta täyttänyt 18 vuotta täyttäneen seurassa. 15 vuoden ikärajasta ei poiketa. 15 vuotta täyttänyt voi ikärajasta riippumatta tuoda alle vuoden ikäisen lapsen sellaiseen näytökseen, joka on erityisesti pienen lapsen kanssa näytöstä seuraaville tarkoitettu. Tarkastus ei ole pakollinen myyntiin tai vuokrattavaksi asetettaville elokuville, jolloin niille saadaan antaa suoraan 15 vuoden ikäraja. Todenmukaisia väkivaltakuvauksia tai väkivallan uhkaa sisältävien elokuvien luovuttaminen törkeästä huolimattomuudesta liiketoiminnassa tai ansaitsemistarkoituksessa alle 15-vuotiaalle on rikos. Säädöstä ei sovelleta alempiin ikäryhmiin hyväksyttyihin elokuviin.Brottsbalk 16 kap. 10 d § == Historia == Aikaisemman lain mukaan elokuvien ikärajat määritteli vuosina 1911–2010 toiminut Statens biografbyrå, jonka toimintaan kuului myös elokuvasensuuri. Viimeinen sensuurin kohteeksi joutunut elokuva oli vuonna 1995 Martin Scorsesen ohjaama Casino, josta poistettiin kaksi kohtausta.Mats Kumlien: "Biobranschen gynnas mest av nuvarande filmcensur" (9.9.2007) Sensuurin säilyttämistä kannattivat viimeisenä kristillisdemokraatit, mutta lopulta hekin hyväksyivät siitä luopumisen. He olisivat kuitenkin halunneet lisätä uuden 18 vuoden ikärajan. Asiantuntijatahojen mukaan 18 vuoden ikärajan lisäämisen ei ole kuitenkaan nähty palvelevan mitään tarkoitusta. Ikärajojen käyttökelpoisuus nähdään lähinnä suosituksina lasten vanhemmille, eikä nuoria tai aikuisia voida käytännössä estää näkemästä mitä he haluavat nähdä, koska sisältöä on saatavilla esimerkiksi Internetistä.Svenska Dagbladet: Vuxencensuren för biofilm slopas (9.6.2009) == Katso myös == *Elokuvien ikärajat Suomessa == Lähteet == == Aiheesta muualla == *Statens medieråd http://www.statensmedierad.se Luokka:Ruotsalainen yhteiskunta Ikärajat Luokka:Elokuvien ikäluokitusjärjestelmät
Bielke

Bielke (myös Bjelke) on Ruotsin ritarihuoneeseen kirjoitettu aatelissuku numero 8, vapaaherrallinen suku numero 6 ja kreivillinen suku numero 29.Anrep, s. 198 Nimi Bielke tuli suvun käyttöön vasta 1500-luvulla vaakunan mukaan, jossa on kaksi kullanväristä poikkihirttä () sinisellä pohjallaOtavan Iso tietosanakirja, Otava 1967, osa 1 p. 1247. Tunnettuja suvun jäseniä ovat: * Nils Kettilsson (Bielke) mainittu 1295–1304, ritari * Ture Kettilsson (Bielke) mainittu 1283–1322, valtaneuvos * Eerik Turenpoika Bielke (vanhempi) kuollut noin 1328, valtaneuvos, diplomaatti ja ritari * Bengt Turesson (Bielke) mainittu 1341–1358, valtaneuvos * Nils Turesson (Bielke) kuollut 1364, marski * Sten Bengtsson (Bielke), kuollut 1408, marski * Ture Bengtsson (Bielke) d.y. kuollut noin 1414, ritari ja valtaneuvos * Ture Stensson (Bielke), kuollut 1425, ruotsalainen laamanni * Birgitta Stensdotter (Bielke) (kuollut noin 1462), Kustaa Vaasan isoäiti * Sten Turesson (Bielke), kuollut 1431, ruotsalainen valtaneuvos * Ture Turesson (Bielke), kuollut noin 1490, valtaneuvos ja marski * Eerik Tuurenpoika Bielke, kuollut 1511, ritari ja valtaneuvos * Anna Eriksdotter (Bielke) kuollut noin 1525, Kalmarin linnan päällikkö * Barbro Eriksdotter (Bielke), kuollut 1553 * Axel Eriksson (Bielke), kuollut 1559, ritari ja valtaneuvos * Ture Eriksson (Bielke) kuollut 1533/34 ritari ja valtaneuvos * Ture Pedersson (Bielke) (noin 1514–1577), ruotsalainen valtaneuvos * Nils Pedersson (Bielke), kuollut 1550 * Johan Axelsson Bielke kuollut 1576, valtaneuvos * Hogenskild Bielke (1538–1605), ruotsalainen valtaneuvos * Claes Bielke (1544–1623), ruotsalainen valtaneuvos * Ture Nilsson Bielke (1548–1600) * Svante Turesson Bielke (1567–1609) , vapaaherra, valtakunnankansleri * Gunilla Bielke (1568–1597), Juhana III:n puoliso * Nils Tuurenpoika Bielke (1569–1639), edellisen veli, vapaaherra, valtaneuvos * Ebba Bielke (1570–1618), * Sten Svantesson Bielke (1598–1683), ruotsalainen valtaneuvos * Sten Nilsson Bielke (1624–1684), ruotsalainen amiraali * Nils Bielke (1644–1716), kreivi * Carl Gustaf Bielke (1683–1754) kenraali * Ture Gabriel Bielke (1684–1763), kenraali * Nils Bielke (1706–1765), kreivi, paavin virkamies * Sten Carl Bielke (1709–1753), ruotsalainen vapaaherra * Nils Adam Bielke (1724–1792), valtaneuvos * Ture Bielke (1742–1792), vapaaherra, osallistui Kustaa III:n murhaan. ==Lähteet== * ===Viitteet=== == Aiheesta muualla == Luokka:Ruotsin aateli
Harry Salmenniemi

Harry Salmenniemi (s. 27. huhtikuuta 1983 Jyväskylä) on suomalainen kirjailija ja runoilija, jonka esikoiskokoelma Virrata että ilmestyi vuonna 2008. Hänen runojaan on julkaistu myös muun muassa Nuoressa Voimassa, Tuli & Savu -lehdessä, Parnassossa ja Nokturnossa. Vuosina 2007–2008 Salmenniemi toimi Tulen & Savun päätoimittajana. Hänen runokokoelmansa Runojä valittiin vuoden 2011 kauneimmaksi kirjaksi. Sen ulkoasun on suunnitellut Markus Pyörälä.Runojä on vuoden kaunein kirja, Yle, fi Uutiset, Viitattu 8.3.2012. == Teokset == * * * * * * * * * * * * * == Toimitetut teokset == * == Palkinnot == * Kalevi Jäntin kirjallisuuspalkinto 2010, kokoelmasta Texas, sakset == Lähteet == == Aiheesta muualla == * Tylsyys teki Harry Salmenniemestä runoilijan Yle Uutiset. 16.7.2010. * Harry Salmenniemen ihmeelliset novellit Yle Radio 1:n Kirjakerho. 13.3.2017. Luokka:Suomalaiset kirjailijat Luokka:Kalevi Jäntin palkinnon saajat Luokka:Vuonna 1983 syntyneet Luokka:Elävät henkilöt
Major League Baseball -kausi 1900

Major League Baseball -kausi 1900 päätti National Leaguen monivuotisen monopoliajan baseballissa. Liiga oli viimeistä kertaa ainoa Major Leagueksi tunnustettu liiga. Joukkuemäärä oli supistettu 12:sta kahdeksaan ja tämä antoikin mainion tilaisuuden kilpailulle. Uusi American League (entinen Western League) muodostettiin, mutta tämän ensimmäisen kautensa se vielä pelasi ns. minor leaguena. National League kauden päätteeksi kaksi parasta joukkuetta pelasi ottelusarjan, joka nimettiin Chronicle-Telegraph Cupiksi, pittsburghilaisen sanomalehden mukaan, joka lahjoitti kilpailuun voittopokaalin. ==Major League== National League National League National League National League National League National League Sija Joukkue Voitot Tappiot Tasan Voittosuhde GB 1\. Brooklyn Superbas 82 54 6 .603 \-- 2\. Pittsburg Pirates 79 60 1 .568 4.5 3\. Philadelphia Phillies 75 63 3 .543 8.0 4\. Boston Beaneaters 66 72 4 .478 17.0 5\. St. Louis Cardinals 65 75 2 .464 19.0 6\. Chicago Orphans 65 75 6 .464 19.0 7\. Cincinnati Reds 62 77 5 .446 21.5 8\. New York Giants 60 78 3 .435 23.0 Postseason National Leaguen mestari Voitot National Leaguen 2. sijoittunut Peli 1 Peli 2 Peli 3 Peli 4 Chronicle-Telegraph Cup Brooklyn Superbas 3-1 Pittsburg Pirates 5-2 4-2 0-10 6-1 ==Minor League== American League American League American League American League American League American League Sija Joukkue Voitot Tappiot Tasan Voittosuhde GB 1\. Chicago White Stockings 82 53 2 .607 \-- 2\. Milwaukee Brewers 79 58 2 .577 4.0 3\. Indianapolis Hoosiers 71 64 4 .526 11.0 4\. Detroit Tigers 71 67 1 .514 12.5 5\. Kansas City Blues 69 70 2 .496 15.0 6\. Cleveland Lake Shores 63 73 3 .463 19.5 7\. Buffalo Bisons 61 78 1 .439 23.0 8\. Minneapolis Millers 53 86 3 .381 31.0 ==Aiheesta muualla== * Baseballchronology - American 1900 * Baseball almanakka - National League 1900 * Baseball-reference - minors - American League 1900 * Minor Leaguet kaudella 1900 Luokka:Major League Baseball -kaudet Luokka:Vuoden 1900 urheilu
Musiikkiluokka

Musiikkiluokka on musiikkiin painottunut peruskoulun luokka, jolla on enemmän musiikintunteja kuin muilla luokilla. Musiikkiluokalle voi yleensä pyrkiä peruskoulun kolmannella luokalla. Alakouluissa voi olla myös musiikkipainotteisia luokkia 1-2 -luokkalaisille. Myös yläasteelle siirtyessä voi pyrkiä musiikkiluokalle. ==Kirjallisuutta== *Törmälä, Jouko (2014): Suomen musiikkiluokkien historia : musiikkiluokkatoimintaa 50 vuoden ajalta. ISBN 978-952-93-2426-2. Luokka:Peruskoulu
Nicolas Marroc

Nicolas Marroc (s. 5. joulukuuta, 1986 La-Roche-sur-Yon) on ranskalainen moottoriurheilija. Hän aloitti kilpa-uransa vuonna 2006 Formula Campus Renault-sarjassa keräten 44 pistettä ja saavuttaen yhden palkintokorokesijan. Vuonna 2007 Marroc kilpaili Ranskan Formula Renault 2.0-sarjassa saavuttamatta pisteitä. Vuonna 2008 Marroc ajoi Eurocup Formula Renault-sarjassa jääden niin ikään ilman pisteitä. Hän ajoi samana vuonna Formula Renault 2.0 WEC-sarjassa saavuttaen yhden pisteen. Vuonna 2009 hän ajoi Saksan Formula 3-sarjassa saavuttaen 14 pistettä. Vuonna 2010 Marroc ajoi Formula 3 Euroseries-sarjassa saavuttaen kaksi palkintokorokesijaa ja keräten yhdeensä 10 pistettä. Vuonna 2011 Marroc on ajanut Le Mansin 24 tunnin ajoa. Hän osallistui samana vuonna marraskuun lopussa ajettuun GP2-sarjan ulkopuolliseen GP2-finaaliin ajaen Ocean Racing Technology-tallissa. Luokka:Ranskalaiset autourheilijat Luokka:Vuonna 1986 syntyneet Luokka:Elävät henkilöt
Hyvää joulua

Hyvää joulua on Jari Sillanpään vuonna 1996 julkaistu jouluaiheinen albumi. Albumi nousi julkaisunsa jälkeen loppuvuodesta 1996 yhdeksäksi viikoksi Suomen viralliselle albumilistalle sekä vielä kolmeksi viikoksi loppuvuodesta 1997. Albumia on myyty yli 148 000 kappaletta. Kappaleesta ”Jouluyö, juhlayö” tehtiin musiikkivideo, jota MTV3 esitetti ohjelmistossaan joulukuussa 1996. == Kappaleet == * ”Joulupotpuri”-kappaleessa on potpurin muodossa kappaleet ”Talven ihmemaa”, ”Joulupukki matkaan jo käy”, ”Petteri Punakuono”, ”Jollei jouluna ole lunta”, ”Kun Joulupukki suukon sai”, ”Nisse-polkka”, ”Kuuraparta”, ”Joulupukki” == Lähteet == Luokka:Vuoden 1996 joulualbumit Luokka:Jari Sillanpään albumit Luokka:Suomalaiset joulualbumit Luokka:Kassu Halosen tuottamat albumit
Lorenzo Odone

Lorenzo Michael Murphy Odone (29. toukokuuta 1978 – 30. toukokuuta 2008) oli amerikkalainen henkilö, joka tuli kuuluisaksi sairastuttuaan nuorena adrenoleukodystrofiaan eli ALD-tautiin, joka diagnosoitiin hänen ollessaan viisivuotias. Sairauden seurauksena Lorenzo menetti liikunta- ja puhekykynsä eikä pystynyt nielemään. Hänen vanhempansa Augusto ja Michaela alkoivat tutkia sairautta ja kehittivät myöhemmin Lorenzon öljyksi nimetyn hoitokeinon, joka tehosi sairauteen osittain. 14-vuotiaana Lorenzo pystyi jo osittain nielemään itse ja kommunikoimaan silmää vinkkaamalla ja vastaamaan kyllä tai ei. Ajan kuluessa Lorenzo kuitenkin halvaantui lähes täysin. Lorenzon vaiheista tehtiin myöhemmin Lorenzon öljy -niminen elokuva vuonna 1992. Elokuvan on ohjannut George Miller ja pääosia näyttelevät Nick Nolte, Peter Ustinov, Susan Sarandon ja Zack O'Malley Greenburg. Elokuva sijoittuu 1980-luvulle, ja kertoo Lorenzon vanhempien pyrkimyksestä etsiä parannusta ALD-tautiin. Lorenzo kuoli vuonna 2008 päivä 30-vuotissyntymäpäivänsä jälkeen aspiraatiokeuhkokuumeen aiheuttamiin komplikaatioihin ruoan juututtua hänen keuhkoihinsa.Lorenzon öljy -elokuvan tosielämän esikuva kuoli, Yle 1.6.2008/23.10.2008 == Lähteet == Luokka:Yhdysvaltalaiset henkilöt
Nokia Asha 201

Nokia Asha 201 on QWERTY-näppäimistöllä varustettu Nokian Series 40 Asha -käyttöjärjestelmällä toimiva matkapuhelin, joka muistuttaa hyvin paljon Nokia Asha 200 -puhelinta. Ainoa ero on SIM-korttipaikkojen määrä, joita Asha 201:ssä on 1 ja Asha 200:ssa 2. Nokia Asha 201 julkaistiin lokakuussa 2011 Nokia World-tapahtumassa. == Tietoja == === Käyttöverkot === * GSM/EDGE 900/1800 === Mitat === * Pituus x leveys x paksuus: 115 × 61 × 14 mm * Paino: 105 grammaa === Näyttö === * Halkaisija: 2,4 tuumaa * Resoluutio: QVGA 240 × 320 * 262 144 väriä * Tekniikat: TFT === Kamera === * 2 megapikseliä (1 600 × 1 200) * 4x digitaalinen zoom * QCIF-videokuvaus (176 × 144, 10 kuvaa sekunnissa) === Muisti === * 10 Mt sisäistä muistia * 32 Mt RAM-muistia * MicroSD-muistikorttipaikka (tuki max 32 Gt korteille) === Virranhallinta === * Valmiusaika: 37 päivää * Puheaika: 7 tuntia * 2 mm latausliitäntä * 1 430 mAh Li-ion-akku === Ääniominaisuudet === * Tuetut ääniformaatit: MP3, AAC, WMA, WMV ja eAAC+ * Tuetut videoformaatit: MPEG4, 3GPP, H.263 ja H.264 * 3,5 mm audioliitäntä === Tiedonsiirto === * GPRS multislot-luokka 12 * EDGE multislot-luokka 12 * EGPRS * Bluetooth 2.1 +EDR * MicroUSB 2.0 -liitäntä === Viestintä === * Nokia Messaging Email * Tuki ainakin seuraaville sähköposteille: Gmail, Hotmail, Yahoo Mail ja Ovi Mail === Internetselain === * Nokia Selain v1 === Muut sovellukset === * Nokia Kauppa * Nokia Life Tools * Asphalt 4 Try and Buy-peli === Muuta === * Värivaihtoehdot: pinkki, sininen, vihreä, vesi, oranssi, grafiitti, vaaleanpinkki, valkoinen == Lähteet == * Nokia Asha 201 specifications – Nokia Europe * Nokian uudet Series 40 Asha- puhelimet – Nokia ääni, Nokian oma blogi * Nokia Asha 201 – GSMArena == Aiheesta muualla == * Käyttöohjeet Asha 201 Luokka:QWERTY-matkapuhelimet Luokka:Vuoden 2011 matkapuhelimet
Lummekasvit

Lummekasvit (Nymphaeaceae) on kukkivien vedessä elävien kasvien muodostama kasviheimo. Siihen kuuluvat muun muassa ulpukat (Nuphar) ja lumpeet (Nymphaea), joissa on myös Suomessa kasvavia lajeja. == Sukuja == * Aaltolumpeet (Barclaya) * Jättilumpeet (Victoria) * Lumpeet eli neidonlumpeet (Nymphaea) * Piikkilumpeet (Euryale) * Ulpukat (Nuphar) == Lähteet == == Aiheesta muualla == * Finto: Kassu – Kasvien suomenkieliset nimet: Lummekasvit (Nymphaeaceae) * Luokka:Kasviheimot Luokka:Seulonnan keskeiset artikkelit
Main Hoon Na

Main Hoon Na on Farah Khanin ohjaama intialainen hindinkielinen toimintaelokuva vuodelta 2004. Se oli vuoden toiseksi menestynein Bollywood- elokuva. == Näyttelijät == == Soundtrack == == Palkinnot == ;Filmfare Awards * Paras musiikki – Anu Malik ;Screen Awards * Paras musiikki – Anu Malik * Paras mieslaulaja – Sonu Nigam (”Tumse Milke”) == Lähteet == == Aiheesta muualla == * * Luokka:Vuoden 2004 intialaiset elokuvat Luokka:Intialaiset toimintaelokuvat Luokka:Hindinkieliset elokuvat Luokka:Farah Khanin ohjaamat elokuvat
Joseph Morgan

Joseph Morgan (synt. Joseph Martin, 16. toukokuuta 1981 Lontoo, Englanti) on englantilainen näyttelijä ja tullut tunnetuksi mm. televisiosarjasta Vampyyripäiväkirjat ja Vampyyrien sukua näytellessään Klaus Mikaelsonia. Morgan on syntynyt Lontoossa, mutta muutti sitten Morristoniin, Swanseaan Walesissa ja asui siellä 11 vuotta. Morgan on naimisissa näyttelijä Persia Whiten kanssa. ==Aiheesta muualla== * *CV ja näyttelijäprofiili Luokka:Englantilaiset näyttelijät Luokka:Elävät henkilöt Luokka:Vuonna 1981 syntyneet